শহরের অন্যতম ব্যস্ত ফ্লাইওভার ব্রেবোর্ন রোড ফ্লাইওভার।  প্রতিদিন ফ্লাইওভারের ওপর দিয়ে যাচ্ছে কয়েক হাজার গাড়ি। ফ্লাইওভারের নীচ দিয়েও মুহুর্মুহু যাচ্ছে গাড়ি, ঠেলা, ভ্যান আর অসংখ্য পথচারী। হাওড়া থেকে কলকাতায় আসার অন্যতম প্রধান রাস্তা এই ফ্লাইওভার । কিন্তু কী অবস্থায় আছে এই ফ্লাইওভার?
 ওয়েব ডেস্ক : শহরের অন্যতম ব্যস্ত ফ্লাইওভার ব্রেবোর্ন রোড ফ্লাইওভার।  প্রতিদিন ফ্লাইওভারের ওপর দিয়ে যাচ্ছে কয়েক হাজার গাড়ি। ফ্লাইওভারের নীচ দিয়েও মুহুর্মুহু যাচ্ছে গাড়ি, ঠেলা, ভ্যান আর অসংখ্য পথচারী। হাওড়া থেকে কলকাতায় আসার অন্যতম প্রধান রাস্তা এই ফ্লাইওভার । কিন্তু কী অবস্থায় আছে এই ফ্লাইওভার? মাথার ওপর ঝুলছে চাঙর। পিলারের গা বরাবর শ্যাওলার মোটা স্তর। জল লিক করে বেরিয়ে এসেছে লোহার রডের হাড়-পাঁজরা। ব্রেবোর্ন রোড ফ্লাইওভারের বেহাল দশা নিয়ে এলাকার মানুষের অভিযোগ অনেকদিনের। আতঙ্কের মধ্যে কাটছে দিন। আশঙ্কার কথা শুনিয়েছেন বিশেষজ্ঞরাও। অবিলম্বে এই ফ্লাইওভারের সংস্কার প্রয়োজন বলে সাফ জানিয়েছেন তাঁরা।